Up-145/04
Natisni
Opravilna št.:
Up-145/04
Datum odločitve:
3. 6. 2004
ECLI:
ECLI:SI:USRS:2004:Up.145.04
Akt:
Ustavna pritožba A. A. in B. B. zoper sklep Okrajnega sodišča v Slovenski Bistrici št. Su 220100/2004-16/1 z dne 23. 1. 2004 Ustavna pritožba B. B. zoper sklep Okrajnega sodišča v Slovenski Bistrici št. Su 220100/2004-16/2 z dne 23. 1. 2004
Izrek:
Ustavna pritožba A. A. in B. B. zoper sklep Okrajnega sodišča v Slovenski Bistrici št. Su 220100/2004-16/1 z dne 23. 1. 2004 se zavrže.

Ustavna pritožba B. B. zoper sklep Okrajnega sodišča v Slovenski Bistrici št. Su 220100/2004-16/2 z dne 23. 1. 2004 se zavrže.
Evidenčni stavek:
Ker ni podana procesna predpostavka izčrpanosti pravnih sredstev, je bilo treba ustavno pritožbo zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 2. 2004
Vrsta odločitve:
sklep
Vrsta rešitve:
zavrženje
Dokument:
US23496
Up-145/04-4
3. 6. 2004
SKLEP
Ustavno sodišče je v postopku za preizkus ustavne pritožbe A. A. in B. B., oba s Ž. Ž. Ž., ki ju zastopa C. C., odvetnik v Z. Z., na seji senata dne 25. maja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. in B. B. zoper sklep Okrajnega sodišča v Slovenski Bistrici št. Su 220100/2004-16/1 z dne 23. 1. 2004 se zavrže.
2. Ustavna pritožba B. B. zoper sklep Okrajnega sodišča v Slovenski Bistrici št. Su 220100/2004-16/2 z dne 23. 1. 2004 se zavrže.
Obrazložitev
1. Pritožnika sta v dveh postopkih, zadevi št. P 64/2003, ki teče pred Okrajnim sodiščem v Slovenski Bistrici, ter zadevi št. P 58/2003, ki teče pred istim sodiščem, zahtevala izločitev sodnice na podlagi 6. točke 70. člena Zakona o pravdnem postopku (Uradni list RS, št. 26/99 in nasl. - v nadaljevanju ZPP). Z ustavno pritožbo, vloženo dne 18. 2. 2004, izpodbijata sklepa predsednice Okrajnega sodišča v Slovenski Bistrici, s katerima sta bili na podlagi prvega odstavka 73. člena ZPP njuni zahtevi zavrnjeni.
2. Po določbi prvega odstavka 51. člena Zakona o Ustavnem sodišču (v nadaljevanju ZUstS) se ustavna pritožba lahko vloži, ko so izčrpana vsa pravna sredstva. Zoper sklep o zavrnitvi zahteve za izločitev sodnika po petem odstavku 73. člena ZPP sicer ni posebne pritožbe. To pa pomeni, da lahko pritožnika domnevne nezakonitosti v zvezi s pristranskim procesnim vodenjem postopka uveljavljata s pravnimi sredstvi zoper končni odločitvi sodišča. Ustavna pritožba pa je dopustna šele po izčrpanju pravnih sredstev.
3. Ker ni podana procesna predpostavka izčrpanosti pravnih sredstev, je bilo treba ustavno pritožbo zavreči.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS ter na podlagi prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger